Mans met R6.9 miljoen se dwelms betrapFoto verskaf deur die SAPD Drie mans, tussen 27 en 40 jaar oud, is in Empangeni in KwaZulu-Natal in hegtenis geneem in verband met die besit van heroïen. Hulle sal binnekort in die hof verskyn. Die polisie het ŉ wenk ontvang oor die groep verdagtes wat die dwelmmiddels van Mosambiek na Empangeni vervoer. Beamptes het dadelik op die wenk reageer. Die voertuig, met drie insittendes, is voorgekeer en ŉ soektog is uitgevoer. Beamptes het 23 sakke heroïen in die bagasieruim van die bakkie opgespoor. Elke sak weeg ongeveer 2 kg en die geraamde straatwaarde beloop R6,9 miljoen. Foto verskaf deur die SAPD